עוצבת חצי האש במלחמת חרבות ברזל

במלחמת חרבות ברזל לחמה עוצבת חצי האש (חטיבה 551). בשלב הלחימה העצימה בתמרון הקרקעי בעומק שטח רצועת עזה. כוחות החטיבה לחמו בצפון רצועת עזה תחילה תחת עוצבת סיני ובהמשך תחת אוגדה 162, וסייעה בהכנעת חטיבת צפון הרצועה של חמאס. החטיבה סייעה בהחזרתם של חמש גופות חטופים מ-7 באוקטובר. במהלך המלחמה נפלו 17 מלוחמיה ומקציניה של החטיבה.

== רקע ==

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.

== קרב שדרות ==

ביום מתקפת הפתע הוזנקו כוחות החטיבה לסייע בקרבות הבלימה, החטיבה פעלה ונלחמה בעיר שדרות יחד עם כוחות חטיבת הצנחנים ויחידת מגלן על מנת להדוף את המחבלים ולהחזיר שליטה מלאה לעיר. ב-9 באוקטובר הקרבות עדיין נמשכו לאור הסתרותם של מחבלים בבתי העיר במהלך הקרבות נהרגו שלושה לוחמי גדוד 7008 סרן (במיל') יובל הליבני, רס"ן (במיל') איתן מנחם נאמן, רס"ר (במיל') אביחי אמסלם.

== קרב בית חאנון ==

עם תחילת הכניסה הקרקעית לרצועת עזה, כבר בסוף אוקטובר 2023, פשטה החטיבה על מרחב בית חאנון, הובילה את כוחותיה של אוגדה 252, והביאה להישגים רבים.

בלילה שבין 28 ל-29 באוקטובר תקפה עוצבת סיני, בפיקוד תא"ל מורן עומר את שכונת הסביבון בבית חאנון. את ההתקפה הוביל גדוד 697 של החטיבה. במהלך הלחימה, לוחמי החטיבה חיסלו מחבלים, סרקו מבנים לאיתור אמצעי לחימה, ואיתרו ותקפו מאות מטרות מדויקות בשיתוף פעולה של כוחות חיל אוויר, הנדסה ושריון. כמו כן, איתרו והשמידו לוחמי החטיבה פירי מנהרות רבים, השתלטו על מבנים צבאיים ואף אזרחיים בהם נמצאו כמות גדולה של אמצעי לחימה, מפות וחומרי מודיעין של ארגון הטרור חמאס.

ב-10 בנובמבר במהלך פעילות בבית חאנון לאחר שפיר היה ממולכד ומטען חבלה התפוצץ, נהרגו רס"ן (מיל') משה ידידיה לייטר, רס"ר (במיל') מתן מאיר, רס"ם (במיל') יוסף חיים הרשקוביץ, ורס"ר (מיל') סרגיי שמרקין.

== הקרב בבית לאהיא ==
החל מה- 18 בנובמבר כוחות החטיבה עברו לפעול תחת עוצבת הפלדה. החטיבה לחמה בבית לאהיא ובמערב העיירה ג'באליה, פגעה בפעילי חמאס ואיתרה והשמידה תשתיות ואמצעי לחימה של החמאס. בשלב זה, גדס"ר 6551 עבר לפעול תחת חטיבה 261 עד סוף דצמבר.

ב-1 בדצמבר צוות קרב חטיבה 551 חיסלו מחבלים ותשתיות של ארגון הטרור חמאס באזור בית לאהיה באמצעות ירי טנקים ועל ידי הכוונת כלי טיס לתקיפה מהאוויר.

== קרב ג'באליה ==

ב-5 בדצמבר במסגרת הפעילות במחנה הפליטים ג'באליה, כוחות החטיבה יחד עם לוחמי שב"כ, ושייטת 13 איתרו אמצעי תצפית ושליטה, אמצעי לחימה ומפות. במהלך הקרבות נהרג לוחם גדוד 7008 רס"ר (במיל') עילי אליהו כהן.

ב-7 בדצמבר באזור שייח' זאיד, כוח של עוצבת חצי האש שביצע סריקות זיהה פיר פתוח. הם התקרבו אליו ביחד עם כוח של יהל"ם – ואז אירע פיצוץ עז של מטען חבלה. באירוע נהרגו רס"ר (במיל') איל מאיר ברקוביץ' ורס"ר (במיל') גל איזנקוט, בנו של השר והרמטכ"ל לשעבר גדי איזנקוט.

ב-11 בדצמבר במהלך פעילות בג'באליה לוחמי החטיבה איתרו והשמידו מחרטת נשק לייצור אמל"ח;במהלך הקרב נהרג לוחם גדוד 699 רס"ר (במיל') צביקה לביא.

ב-19 בדצמבר במהלך הקרבות להשלמת כיבוש ג'באליה והשגת שליטה מלאה של צה"ל נהרגו לוחם גדוד 7008 רס"ל (מיל') מעוז פניגשטיין. 

ב-28 בדצמבר המשיכה חטיבה בקרבות לאחיזת השליטה בצפון רצועת עזה ובבמחנה הפליטים ג'באליה במהלך הלחימה נהרג סרן הראל שרביט קצין לוחם בגדוד 7008.

במקביל, גדס"ר 6551 הוביל את המתקפה האוגדתית להוות סדר ממערב לג'באליה במסגרת חטיבה 261 תחת פיקוד עוצבה 162.

ב-7 בפברואר 2024 סמ"ר (במיל') חנן דרורי לוחם בחפ"ק סמח"ט, נפטר לאחר שנדבק בפטריה מסוכנת ב-17 בדצמבר 2023 בקרב בג'באליה.

== שיח' רדואן ואל-נזלה ==
בדצמבר לחם גדס"ר 6551 בא-נזלה עדיין תחת פיקוד חטיבה 261 והוביל את ההתקפה החטיבתית לכיוון מחנות המרכז. הגדוד פגע והשמיד פעילי חמאס, תשתיות ומצעי לחימה. ב- 29 בדצמבר נהרג רס"ר במיל' דניאל יעקב בן הרוש.

בדצמבר 2023 לחם גדוד 697 במשך כחודש תחת פיקוד חטיבה 14 במסגרת עוצבה 162, בגזרת העיר עזה, בשכונת שיח' רדואן, פגע בפעילי חמאס, איתר והשמידה אמצעי לחימה ותשתיות טרור. 
== הקרבות בדרום הרצועה ==

ב-8 בינואר פעלה כוחות מהחטיבה במרחב ח'אן יונס תחת פיקודה של אוגדה 98 לכיבוש העיר והכרעת חטיבת ח'אן יונס של חמאס. במהלך הלחימה נהרגו שני לוחמי גדוד ההנדסה 8219 של החטיבה: רס"ל (במיל') דוד שורץ ורס"ל יקיר הכסטר.
==קישורים חיצוניים==
* גל פרל, [https://www.maarachot.idf.il/2024/%D7%9E%D7%90%D7%9E%D7%A8%D7%99%D7%9D/%D7%99%D7%99%D7%97%D7%95%D7%93%D7%95-%D7%94%D7%91%D7%95%D7%9C%D7%98-%D7%A9%D7%9C-%D7%A6%D7%94%D7%9C-%D7%A9%D7%94%D7%9E%D7%A4%D7%A7%D7%93%D7%99%D7%9D-%D7%94%D7%9D-%D7%A1%D7%95%D7%93-%D7%9B%D7%95%D7%97%D7%95-%D7%9C%D7%A7%D7%97%D7%99%D7%9D-%D7%9E-1982-%D7%95-2023/ "ייחודו הבולט של צה"ל, שהמפקדים הם סוד כוחו": לקחים מ־1982 ו־2023], מערכות, 11 באפריל 2024.
== הערות שוליים ==

קטגוריה:יחידות צה"ל במלחמת חרבות ברזל